Little Man Tate

Little Man Tate er en amerikansk dramafilm fra 1991, regissert av Jodie Foster. Filmen handler om det syv år gamle geniet Fred. Moren hans Dede er en enkel kvinne uten bakgrunn til å fylle sin sønns behov, men er likevel det eneste mennesket Fred har noe forhold til. Ting forandrer imidlertid seg da barnepsykologen Jane Grierson kommer inn i bildet, og inviterer gutten til et sommerseminar. Adam Hann-Byrd spilte geniet Tate, Foster spilte moren Dede, mens Diane Wiest spilte psykologen Jane. Filmen fikk god kritikk, og gav en fortjeneste på 25 millioner dollar. Dette var Fosters regi-debut.

 Handlingsreferat 
Dede Tate er en ung arbeiderklasse-kvinne som oppdrar sin syv år gamle sønn, Fred. Sønnen viser alle indikasjoner på å være et geni. Han kan lese og løse matematikk på bemerkelsesverdig nivå. Men hans intellekt har gjort ham ensom fra klassekameratene ved skolen han går ved. Fred får oppmerksomhet fra Jane Grierson, et tidligere vidunderbarn og nå en psykolog som driver en skole for mer begavede barn. Jane ber om tillatelse fra Dede til å la Fred begynne ved hennes skole, og utvikle hans intellektuelle evner som en vanlig skole ikke kan.

Dede er i begynnelsen motvillig, og foretrekker at Fred har en mer normal oppvekst. Men når ingen andre elever fra skolen hans kommer til Freds syvende bursdagsfest, samtykker endelig Dede. Fred blir venner med andre briljante unge mennesker. Blant annet Matematiker Damon Wells, som foretrekker å gå med en svart kappe uansett hvor han går. Fred får blant annet ri på hest ved Jane's ranch, og er Freds første innsikt i en verden utenfor akademia. Damon sier til ham: "Det er ikke størrelsen på en manns IQ som betyr noe; det er hvordan han bruker den"

Fred blir senere innskrevet ved et universitet, hvor han studerer kvantefysikk. Samtidig som hans mor, tante og søskenbarn reiser til Florida på sommerferie. Jane blir bedt om å ta med Fred til en diskusjon på et TV-program om begavede barn. Fred deltar, men får problemer i løpet av debatten. Han hevder at moren hans er død, og resiterer et barnslig dikt (en ord-for-ord-repetisjon av et dikt fra en av hans tidligere klassekamerater fra barneskolen) før han tar med mikrofonen og går ut av studio. Dede blir vitne til noe av dette, når programmet sendes på TV, og flyr tilbake til New York i håp om å fikse problemene med sønnen hennes.

 Medvirkende 
 Jodie Foster som Dede Tate
 Dianne Wiest som Jane Grierson
 Adam Hann-Byrd som Fred Tate
 Harry Connick Jr. som Eddie
 David Hyde Pierce som Garth Emmerick
 Debi Mazar som Gina
 P.J. Ochlan som Damon Wells
 Alex Lee som Fred Tate (to år)
 Michael Shulman som Matt Montini
 Nathan Lee som Matts lagkamerat
 Celia Weston som fru Nimvel
 Danitra Vance som lege
 Richard Fredette som bartender
 George Plimpton som Winston F. Buckner
 Elizabeth H. Frietsch som Live Wire-jenta

 Eksterne lenker 


Kategori:Dramafilmer fra USA
Kategori:Filmer fra 1991
Kategori:Engelskspråklige filmer